עונת 1997/1998 בליגת האלופות

עונת 1997/1998 בליגת האלופות הייתה העונה ה־43 התחרות האירופית לקבוצות כדורגל של אופ"א והשישית במתכונת החדשה של ליגת האלופות. בטורניר זכתה ריאל מדריד הספרדית, שיאנית הזכיות במפעל, לראשונה מזה 32 שנים, לאחר ניצחה 1–0 בגמר את יובנטוס האיטלקית, שהופיעה בגמר בפעם השלישית ברציפות. זכייה זו פתחה עבור ריאל מדריד רצף של 3 זכיות בחמש שנים. בשלב הבתים בעונה זו השתתפו 24 קבוצות בשישה בתים, לראשונה בליגת האלופות. משום כך, רק שתי הסגניות הטובות ביותר העפילו לרבע הגמר, בהשוואה לכל הסגניות בשנים שעברו. היה זה המהדורה הראשונה עם שני סיבובי מוקדמות במקום אחד בלבד. לאחר שלוש שנים של השתתפות בגביע אופ"א, אלופות הליגות החלשות חזרו לליגת האלופות. כמו כן, בפעם הראשונה אי פעם, סגניות משמונה הליגות הטובות ביותר השתתפו בתחרות. מאחר שבורוסיה דורטמונד, מחזיקת הגביע מהעונה שעברה, סיימה במקום השלישי בליגה המקומית, גרמניה הפכה להתאחדות הראשונה ששולחת שלושה נציגים לתחרות. בורוסיה דורטמונד, האלופה המכהנת, הודחה בחצי הגמר על ידי האלופה שבדרך ריאל מדריד. אזרבייג'ן, ארמניה, בלארוס, מקדוניה וסלובקיה נרשמו לליגת האלופות בפעם הראשונה בתולדותיהן. אלופת יוגוסלביה חזרה לתחרות לראשונה מאז עונת 1991/1992, לאחר שהאומות המאוחדות הסיר את הסנקציות שאסרו עליה להשתתף בכדורגל הבינלאומי. מספר הקבוצות שהעפילו מכל מדינה, כמו גם השלב אליו העפילו הקבוצות השונות, התבססו על דירוג הליגות של אופ"א, אשר לקח בחשבון את ביצועי הקבוצות בתחרויות האירופיות מעונת 1992/1993 עד עונת 1996/1997. ליגות המדורגות במקומות 1–8 שולחות שני נציגים. ליגות המדורגות 9–48 שולחות נציג אחד (למעט ליכטנשטיין ואלבניה). קבוצות מאלבניה לא השתתפו בעונה זו בתחרויות אירופיות, משום שליגת העל האלבנית הושעתה למספר חודשים במהלך עונת 1996/1997 עקב מלחמת האזרחים האלבנית, והסתיימה רק באמצע אוגוסט (בניצחונה של קיי אף טירנה), לאחר שהתחרויות האירופיות לעונת 1997/1998 כבר החלו לפעול. ליכטנשטיין, לה אין ליגה מקומית, לא שלחה נציגים לתחרות. 55 קבוצות השתתפו בעונה זו בתחרות: 46 אלופות הליגות של כל התאחדויות הכדורגל החברות באופ"א (למעט ליכטנשטיין ואלבניה), 8 הסגניות מהליגות המדורגות במקומות 1–8, ומחזיקת הגביע מהעונה שעברה – בורוסיה דורטמונד. אלופות הליגות המדורגות במקומות 1–7 (איטליה, ספרד, צרפת, גרמניה, הולנד, פורטוגל ואנגליה), בנוסף למחזיקת הגביע, העפילו ישירות לשלב הבתים, בעוד אלופות הליגות המדורגות 8–16 והסגניות מהליגות המדורגות 1–8 נכנסו לשלב המוקדמות השני. שאר אלופות הליגות, המדורגות במקומות 17–48, התחילו את דרכן בתחרות בשלב המוקדמות הראשון. להלן לוח הזמנים של התחרות. כל ההגרלות נערכו בז'נבה, שווייץ אלא אם כן צוין אחרת. בשלב המוקדמות הראשון השתתפו 30 קבוצות. 15 המנצחות העפילו לשלב המוקדמות השני, ו־15 המפסידות הודחו מהתחרויות האירופיות לעונה זו. הסיבוב הראשון נערך ב-23 ביולי והסיבוב השני נערך ב-30 ביולי 1997. בשלב המוקדמות השני השתתפו 32 קבוצות, 17 קבוצות שהעפילו ישירות לשלב זה ו־15 המנצחות בשלב המוקדמות הראשון. כל אחת מהקבוצות שהעפילו ישירות הוגרלה לשחק מול קבוצה שהעפילה דרך שלב המוקדמות הראשון, למעט ווסטרוט זלצבורג וספרטה פראג ששיחקו האחת כנגד השנייה (בגלל מספר הקבוצות הלא שווה, 17 כנגד 15). 16 המנצחות העפילו לשלב הבתים, ו־16 המפסידות הועברו לסיבוב הראשון בגביע אופ"א. הסיבוב הראשון נערך ב-13 באוגוסט והסיבוב השני נערך ב-27 באוגוסט 1997. מיקומי הקבוצות המשתתפות בשלב הבתים בעונת 1997/1998 בליגת האלופות   לירסה ספרטה מנצ'סטר יונייטד ניוקאסל ריאל מדריד ברצלונה פריס סן-ז'רמן מונקו לברקוזן דורטמונד באיירן מינכן אולימפיאקוס יובנטוס פארמה פיינורד פ.ס.וו. רוזנבורג ספורטינג פורטו קושיצה גטבורג בשיקטש גלאטסראיי דינמו קייב {{{שם}}} שלב הבתים החל ב־17 בספטמבר 1997 והסתיים ב־10 בדצמבר 1997. בשלב זה השתתפו 24 קבוצות שחולקו לשישה בתים בני ארבע קבוצות כל אחד. 8 קבוצות העפילו ישירות לשלב זה, ו־16 הנותרות העפילו דרך שלב המוקדמות השני. ששת הקבוצות שסיימו במקום הראשון בבית העפילו לשמינית הגמר, כמו גם שתי הסגניות הטובות ביותר. מחזורי המשחקים נערכו ב־17 בספטמבר, 1 באוקטובר, 22 באוקטובר, 5 בנובמבר, 27 בנובמבר ו־10 בדצמבר 1997. 10 קבוצות ערכו בעונה זו את הופעת הבכורה שלהן בשלב הבתים של ליגת האלופות: אולימפיאקוס, באייר לברקוזן, בשיקטש, לירסה, מ.פ.ק. קושיצה, ניוקאסל יונייטד, ספורטינג ליסבון, ספרטה פראג, פארמה ופיינורד. קושיצה הייתה לראשונה שמסיימת את שלב הבתים עם 0 נקודות, וגם הקבוצה הסלובקית הראשונה שהופיעה בשלב הבתים. ההגרלה נערכה באמצעות חלוקה לארבעה דרגים לפי דירוג הליגות של אופ"א, בצורה הבאה: דרג 1: מחזיקת הגביע והאלופות המדורגות 1–5 דרג 2: האלופות המדורגות 6–7 והסגניות המדורגות 1–4 דרג 3: האלופות המדורגות 8–9 והסגניות המדורגות 5–8 דרג 4: שאר האלופות שהעפילו לשלב זה העפלתן של באיירן מינכן, באייר לברקוזן ובורוסיה דורטמונד לשלב רבע הגמר, הייתה הפעם הראשונה בה 3 קבוצות מאותה מדינה משתתפים בנוקאאוט של גביע אירופה/ליגת האלופות. המפגש בין באיירן מינכן ובורוסיה דורטמונד ברבע הגמר, היה הראשון מסוגו בעידן ליגת האלופות. הסיבוב הראשון נערך ב-4 במרץ והסיבוב השני ב-18 במרץ 1998. חצי הגמר הראשון בין ריאל מדריד ובורוסיה דורטמונד שנערך באצטדיון סנטיאגו ברנבאו, עוכב במשך יותר משעה משום שאוהדי ריאל מדריד ביציע הדרומי הפילו את השער בזמן ששחקני הקבוצות הצטלמו, רגע לפני פתיחת המשחק. מלבד קנס כספי של 1.3 מיליון פרנק שווייצרי, ריאל נענשה בכך שאולצה לארח את המשחק הראשון בשלב הבתים בעונה הבאה במרחק של לפחות 300 קילומטר מביתה (בסופו של דבר – באצטדיון רמון סאנצ'ס פיחואן בסביליה, מרחק של 390 קילומטרים). ערך מורחב – גמר ליגת האלופות 1998 להלן מלכי השערים של עונת 1997/1998: בית"ר ירושלים הייתה נציגת ישראל במפעל. היא התחילה את העונה בשלב המוקדם בו היא נפגשה עם אלופת מקדוניה סילקס וניצחה אותה. בעקבות ניצחון זה בית"ר התקדמה לשלב המוקדמות השני בו היא נפגשה עם ספורטינג ליסבון והפסידה. אתר האינטרנט הרשמי של עונת 1997/1998 בליגת האלופות (באנגלית) מדיה וקבצים בנושא עונת 1997/1998 בליגת האלופות בוויקישיתוף עונת 1997/1998 בליגת האלופות באתר אופ"א UEFA Country Ranking 1997 נדב יעקבי, ‏השער הכי גדול שנפל בברנבאו: הזיכרון ההזוי מריאל - דורטמונד, באתר ערוץ הספורט, 24 באוקטובר 2012 Player stats, באתר הרשמי של אופ"א